|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Vyhlásením CHA Vinište sa vytvorí právny rámec pre zabezpečenie priaznivého stavu biotopov európskeho významu, ktoré sú predmetom ochrany tohto územia. Ide o biotopy európskeho významu Kr2 Porasty borievky obyčajnej (5130) a Tr5 Suché a dealpínske travinnobylinné porasty (6190). Vyhlásenie CHA Vinište bude pozitívne vplývať aj na stav druhov rastlín a živočíchov, ktoré nie sú predmetom ochrany chráneného areálu, ale vyskytujú sa v predmetnej lokalite. Vyhlásením CHA Vinište budú nepriamo pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Vinište, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Predpokladá sa významné zlepšenie stavu organizmov - rastlín, živočíchov, biotopov, najmä však predmetov ochrany CHA Vinište. Zachovanie alebo zlepšenie ich stavu je hlavným cieľom predkladaného materiálu. Hoci sú opatrenia prioritne zamerané na ochranu biotopov, ktoré sú predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Zo vzácnych, ohrozených a chránených druhov rastlín je to napr. vstavač vojenský (*Orchis militaris*) a vstavač purpurový (*Orchis purpurea*).V lokalite bol zistený výskyt medzinárodne významných druhov živočíchov, ktorých ochrana vyplýva z Dohovoru o ochrane európskych voľne žijúcich organizmov a prírodných stanovíšť a Dohovoru o ochrane sťahovavých druhov voľne žijúcich živočíchov.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Vinište | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Vinište | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Vinište | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Materiál bude mať pozitívny vplyv na chránené územia. Schválením nariadenia vlády vznikne nové chránené územie – CHA Vinište. Predpokladá sa významné zlepšenie stavu biotopov ako aj druhov rastlín a živočíchov. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. Vyhlásením chráneného areálu Vinište sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Vinište | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Vyhlásením CHA Vinište sa vytvára predpoklad pre zlepšenie lokálnej biodiverzity a spolu s ďalšími územiami navrhnutými do sústavy Natura 2000 zabezpečuje podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale aj pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |